Moffen

Moffen er en øy som ligger nord for utløpet av Wijdefjorden på nordsiden av Spitsbergen på Svalbard. Øya er helt flat og er derfor lett tilgjengelig for sjøpattedyr. Øya er et særlig viktig hvileområde for hvalross, som finnes i store kolonier på øya. Øya er også en viktig hekkeplass for fugler.
venstre|miniatyr|Hvalross
Øyas totale areal er ca. 4,8 km². Høyeste punkt omtrent 2 moh.

Navnet kommer av det nederlandske Moffen som er et nedsettende ord for tyskere (Jansz 1651), eller tysk Muffen (Martens, 1675).

Hele øya er inkludert i Moffen naturreservat og er en del av Nordvest-Spitsbergen nasjonalpark.

Det er ferdselsforbud på øya i perioden 15. mai – 15. september, inkludert en 300 meter lang sone ut i sjøen regnet ved lavvann.Verneområder med ferdselsforbud – brosjyre fra Sysselmannen, 2010. (PDF) 

Hvalrossene og plasseringen rett nord for 80° gjør Moffen til et populært mål for cruiseskip langs Svalbard-kysten, men på grunn av ferdselsforbudet må de holde seg litt på avstand.

 Referanser 


 Eksterne lenker 


Kategori:Øyer på Svalbard
Kategori:Ferdselsforbud på Svalbard